
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 50149 (1) 

Προϋποθέσεις και όροι προκαταβολών, όργανα και διαδικασία ελέγχου των 
έργων, όργανα και διαδικασία ελέγχου διαχειρίσεως των καταβαλλομέ- 
νων ποσών και ρύθμιση λεπτομερειών επί έργων ή προγραμμάτων που 
ανατίθενται σε ενδιάμεσους φορείς κατά το Π.Δ. 114/1992. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 4 παράγραφος 3 του Ν. 1960/1991. 

2· Τις διατάξεις του Π.Δ. 114/1992. 

3. Την υπ’ αριθμ. 1687/13.2.92 κοινή απόφαση του Πρωθυπουργού 
και του Υπουργού Εθνικής Οικονομίας για την εκχώρηση αρμοδιοτήτων 
στους Υφυπουργούς Εθνικής Οικονομίας. 

4. Την υπ’ αριθμ. Υ 1660/1007556/116006 Α/23.1.92 κοινή από¬ 
φαση του Πρωθυπουργού και του Υπουργού Οικονομικών για την ανάθεση 
αρμοδιοτήτων στον Υφυπουργό Οικονομικών, αποφασίζουμε: 

Άρθρο 1 

α. Στην απόφαση ανάθεσης του έργου, μπορεί να προβλέπεται η χορή¬ 
γηση προκαταβολής στον ενδιάμεσο φορέα. Ο χρόνος καταβολής των προ¬ 
καταβολών ορίζεται με τη σύμβαση ανάθεσης του έργου. Η προκαταβολή 
αυτή μπορεί να ανέρχεται μέχρι το 30% της τυχόν συμμετοχής στο έργο 
του προγράμματος δημοσίων επενδύσεων και το 30% των κοινοτικών πό¬ 
ρων, εφόσον οι κοινοτικοί αυτοί πόροι είναι διαθέσιμοι. 

Για την καταβολή του ποσού αυτού απαιτείται η προηγούμενη παροχή 
από τα μετέχοντα στον ενδιάμεσο φορέα πρόσωπα ισόποσης εγγυητικής επι¬ 
στολής Τραπέζης. Επί των εγγυητικών αυτών επιστολών εφαρμόζεται η 
διάταξη της παραγράφου β του παρόντος άρθρου. 

Σε περίπτωση που το έργο αναφέρεται σε πρόγραμμα που εκτελείται σε 
περισσότερα έτη, το παραπάνω ποσοστό της προκαταβολής υπολογίζεται 
επί των τυχόν ετησίων δεσμεύσεων του προγράμματος δημοσίων επενδύ¬ 
σεων και των κοινοτικών πόρων για την εκτέλεση του έργου αυτού. Κατα¬ 
βολές, πέραν του παραπάνω ποσοστού της προκαταβολής γίνονται μόνο 
απολογιστικώς βάσει ειδικής έκθεσης του ενδιάμεσου φορέα στην οποία θα 
περιγράφεται το εκτελεσθέν έργο και θα βεβαιούται ότι για το έργο αυτό 
υπάρχουν και τηρούνται τα αντίστοιχα νόμιμα δικαιολογητικά στους φορείς 
των έργων. 

Οι παραπάνω προκαταβολές συμψηφίζονται στην αξία του τελευταίου 
μέρους του έργου επί ετησίου προγράμματος ή του ετησίου μέρους τον έρ¬ 
γου, για το οποίο εισπράχθησαν, επί προγράμματος εκτελουμένου σε 
πλείονα έτη. 

Ο λογαριασμός εκάστου έτους κλείνει υποχρεωτικώς με την παράταση 
εκτέλεσης του κρατικού προϋπολογισμού εξόδων. 

β. Προκαταβολή πέραν του ποσοστού που ορίζεται στην απόφαση ανάθε¬ 
σης κατά την προηγούμενη παράγραφο, που τυχόν προβλέπεται την από¬ 
φαση ανάθεσης, καταβάλλεται μόνον έναντι εγγυητικής επιστολής Τραπέ¬ 
ζης αναγνωρισμένης απο την Τράπεζα της Ελλάδος και εφόσον η Τράπεζα 
θα δηλώνει, παραιτούμενη της ενστάσεως διζήσεως, ότι θα καταβάλλει το 
ποσόν της εγγυητικής επιστολής αποφασίστως στο Δημόσιο, εντός 3 ημε- 

ρών από της εγγράφου περί της γενομένης καταπτώσεως ειδοποιήσεώς της 
από τον Υπουργό Εθνικής Οικονομίας. 

Άρθρο 2 

α. Ο ενδιάμεσος φορέας εισπράττει για την κάλυψη των λειτουργικών του 
δαπανών για την εκτέλεση του προγράμματος ή μέτρου και σε όποια έκταση 
έχει αναλάβει την εκτέλεση του προγράμματος ή μέτρου το ποσόν που ορίζε¬ 
ται στην απόφαση ανάθεσης, για τη διαχείριση των πόρων του προγράμμα¬ 
τος ή μέτρου ποσοστό μέχρι 4% επί του οικονομικού αντικειμένου του προ¬ 
γράμματος ή μέτρου, που ορίζεται στην απόφαση ανάθεσης. 

β. Για την κάλυψη των δαπανών αυτών είναι δυνατόν ο Υπουργός Εθνι¬ 
κής Οικονομίας να εγκρίνει προκαταβολή στον ενδιάμεσο φορέα, εν μέρει ή 
εν όλω, των λειτουργικών του δαπανών με βάση τον προϋπολογισμό του 
προγράμματος ή μέτρου, την εφαρμογή ή διαχείριση του οποίου έχει αναλά- 
βει. 

γ. Εάν δεν χορηγηθεί προκαταβολή, εν όλω ή εν μέρει, των λειτουργικών 
δαπανών του ενδιάμεσου φορέα η καταβολή τούτων γίνεται ανά δίμηνο 
μετά από έκθεση τριμελούς επιτροπής από υπαλλήλους του ΥΠΕΘΟ, στην 
οποία θα βεβαιώνεται η σύμφωνα με την απόφαση ανάθεσης και την σχε¬ 
τική σύμβαση, εκτέλεση του τυχόν ανατεθέντος μέρους του προγράμματος 
ή μέτρου και η διαχείριση των πόρων και το ύψος των δαπανών του ενδιά¬ 
μεσου φορέα για το χρονικό αυτό διάστημα. 

δ. Στο τέλος εκάστου έτους ενεργείται εκκαθάριση των λειτουργικών δα¬ 
πανών του ενδιάμεσου φορέα με βάση τα τηρούμενα νόμιμα δικαιολογητικά 
και, εφόσον προκύψει επιπλέον διαφορά του εισπραχθέντος ποσού, συνυπο¬ 
λογισμένων και των τυχόν προκαταβολών για λειτουργικές δαπάνες κατα¬ 
βάλλεται το επιπλέον ποσό. 

Τυχόν διαφορές επί ελάττον συμψηφίζονται με την προκαταβολή του επό¬ 
μενου έτους, εκτός του τελευταίου, που επιστρέφονται. 

Άρθρο 3 

α. κατά τη διάρκεια εφαρμογής και διαχείρισης προγραμμάτων ή μέ¬ 
τρων, τον έλεγχο καλής εκτέλεσης των υποχρεώσεων του ενδιάμεσου φο¬ 
ρέα, όπως αυτές προκύπτουν από την απόφαση ανάθεσης και την οικεία 
σύμβαση, ασκούν έλεγχο από κοινού οι υπάλληλοι του ΥΠΕΘΟ και του Δη¬ 
μοσιονομικού Κλάδου, του Γενικού Λογιστηρίου του Κράτους που ορίζονται 
με κοινή απόφαση των Υπουργών Εθνικής Οικονομίας και Οικονομι¬ 
κών. 

β. Εάν από τον έλεγχο διαπιστωθούν οικονομικές ατασθαλίες η έκθεση 
αυτών διαβιβάζεται στον Υπουργό Οικονομικών για τις περαιτέρω νόμιμες 
ενέργειες. 

Άρθρο 4 

Οι ενδιάμεσοι φορείς θα διαβιβάζουν στο ΥΠΕΘΟ τις προτάσεις των εν¬ 
διαφερομένων ιδιωτικών επιχειρήσεων για έγκριση. 

Στην περίπτωση κατά την οποία ο Υπουργός Εθνικής Οικονομίας δεν εκ- 
δόσει την εγκριτική απόφαση στα χρονικά πλαίσια της ολικά προβλεπόμε- 
νης προθεσμίας των 35 ημερών, κατά τις διατάξεις του άρθρου 5 του Π.Δ. 
114/1.4.1992, τότε οι υποβληθείσες προτάσεις θεωρούνται αυτοδίκαια 
εγκριθείσες βάσει της σειράς της αξιολογήσεώς τους από τους ενδιάμεσους 
φορείς. 

Άρθρο 5 

α. Εντός προθεσμίας έξι (6) μηνών απο της ολοκληρώσεως εκάστου προ¬ 
γράμματος, ο ενδιάμεσος φορέας υποβάλλει στο ΥΠΕΘΟ (Δ/νση Περιφε¬ 
ρειακής Πολιτικής και Συντονισμού Κοινοτικών Προγραμμάτων) έκθεση 
απολογισμού διαχειρίσεων των διατεθέντων πόρων. Η έκθεση αυτή διαβι¬ 
βάζεται από το ΥΠΕΘΟ στο Ελεγκτικό Συνέδριο εντός δύο (2) μηνών απο 
της παραλαβής της για την άσκηση επιτόπιου κατασταλτικού ελέγχου, σύμ¬ 
φωνα με τις διέπουσες τον έλεγχο αυτό διατάξεις. 

β. Υπεύθυνος και υπόλογος έναντι του Δημοσίου για τη νομιμότητα των 
δικαιολογητικών των δαπανών, την καλή εκτέλεση του έργου καθώς και 
για κάθε παράνομη πληρωμή είναι ο Πρόεδρος της Επιτροπής Παρακολού¬ 
θησης που ενέκρινε τη σχετική δαπάνη. Υπεύθυνος για την εμπρόθεσμη 
υποβολή των σχετικών δικαιολογητικών στο ΥΠΕΘΟ είναι ο νόμιμος εκ¬ 
πρόσωπος του ενδιάμεσου φέρου και για την περαιτέρω υποβολή των δι- 
καιολογητικών στο Ελεγκτικό Συνέδριο ο Προϊστάμενος της αρμοδίας Διεύ¬ 
θυνσης του ΥΠΕΘΟ. 

Άρθρο 6 

Εντός μηνός από της ολοκληρώσεως εκάστου προγράμματος ή μέτρου 
και λήξεως της διαχειρίσεως των αντιστοίχων πόρων, ο ενδιάμεσος φορέας 
συντάσσει απογραφή των μη αναλωσίμων υλικών, που προμηθεύτηκε κατά 
τη διαδικασία του άρθρου 3 του Π.Δ. 114/92, προαδιοριζομένης και της 
υπηρεσίας στην οποία έκαστο εξ αυτών έχει διατεθεί, την.οποία και υποβάλ¬ 
λει στη Δ/νση Οικονομικής Διοικήσεως του Υπουργείου Εθνικής Οικονο¬ 
μίας. 


Εντός τριμήνου από της λήξεως της παραπάνω προθεσμίας τα υλικά 
αυτά παραδίδονται στην ως άνω Δ/νση του Υπουργείου Εθνικής Οικονο¬ 
μίας, συντασσομένου πρωτοκόλλου παραδόσεως και παραλαβής. Εάν τα 
υλικά είναι μη χρησιμοποιήσιμα θα παραδίδονται στον ΟΔΔΥ. 

Άρθρο 7 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Ιουνίου 1992 

οι ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

Α. ΤΣΙΠΛΑΚΟΣ Κ. ΓΙΑΤΡΑΚΟΣ 

-φ- 

Αριθ. 51459 (2) 

Καθορισμός αριθμού συνεργατών που θα απασχοληθούν με σύμβαση μί¬ 
σθωσης έργου στο Υπουργείο Εθνικής Οικονομίας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του άρθρου 15 του Ν. 1735/11.11.87 «Προσλήψεις 
στο δημόσιο τομέα, κοινωνικός έλεγχος στη δημόσια διοίκηση, πολιτικά δι¬ 
καιώματα και άλλες διατάξεις», όπως τροποποιήθηκε μεταγενέστερα. 

2. Τις διατάξεις του άρθρου 6 παρ. 1 του Ν. 1256/82 «Για την πολυθε¬ 
σία, την πολυαπασχόληση και την καθιέρωση ανωτάτου ορίου απολαβών 
στο δημόσιο κ.λπ.». 

3. ΤηνΠΥΣ 160/31.12.91 «Αναστολή των προσλήψεων και των διορι¬ 
σμών στο Δημόσιο Τομέα έως 31.12.1992». 

4. Την απόφαση αριθ. 40/20.2.1992 τηςΓΥΣ, Ειδική Γραμματεία για 
τις κατ’ εξαίρεση προσλήψεις «Έγκριση ανάθεσης έργου σε τρεις (3) συνερ¬ 
γάτες με εξειδίκευση στην Πληροφορική από το ΥΠΕΘΟ». 

5. Την κοινή Υπουργική απόφαση αριθ. πρωτ. 33361/5.9.1991 (ΦΕΚ 
703/Β'/5.9.1991) «Μεταβίβαση εξουσίας υπογραφής σύμφωνα με το άρ¬ 
θρο 7 παρ. 1 του Ν. 1943/91 στους Γενικούς Γραμματείς των Υπουρ¬ 
γείων». 

6. Την ανάγκη εκπόνησης των παρακάτω έργων, αποφασίζουμε: 

1. Καθορίζουμε τρεις (3) συνεργάτες-εξειδικευμένους Πληροφορικούς, 
απόφοιτους σχολής Η/Υ να απασχοληθούν με σύμβαση μίσθωσης έργου 
στο Υπουργείο Εθνικής Οικονομίας με την εκτέλεση των παρακάτω έργων, 
ως εξής: 

α. Για τους δύο πρώτους, απόφοιτους Σχολής Η/Υ ΔΕ: 

- Χειρισμός του κεντρικού Η/Υ του ΥΠΕΘΟ τύπου ΡΕΚΚΙΝ-ΕΕΜΕΚ 
3230 και συγκεκριμένα: Άνοιγμα, κλείσιμο του Η/Υπολογιστού, αντι¬ 
γραφή στοιχείων σε μαγν. ταινίες, μετάφραση αρχείων που προέρχονται 
από άλλα Μ/ Κέντρα σε αρχεία αναγνώσιμα από τον κεντρικό Η/Ϋ του 
ΥΠΕΘΟ. 

- Διαχείριση συστήματος εξυπηρέτησης χρηστών του Η/Υ (Παραχώ¬ 
ρηση συνθηματικών, χρόνου και λοιπών προνομίων στους χρήστες). 

- Μέτρηση της απόδοσης του Συστήματος. 

Από την παραπάνω εργασία θα υποβάλουν μελέτη με βάση τις παρατη¬ 
ρήσεις τους από τη λειτουργία και διαχείριση του κεντρικού Η/Υ για ενδε¬ 
χόμενη αντικατάστασή του με δίκτυο μικροϋπολογιστή ίσης ή μεγαλύτερης 
δυναμικότητας. 

β. Για τον τρίτο, πτυχίο ΤΕΙ ή Πανεπιστημιακής Σχολής, ειδικότητας 
προγραμματιστού ή αναλυτή: 

- Ανάλυση και ανάπτυξη Πληροφοριακού Συστήματος για τα Περιφε¬ 
ρειακά και τα Τομεακά Προγράμματα του Κοινοτικού Πλαισίου Στήριξης. 

- Επίσκεψη στις έδρες των Επιτροπών Παρακολούθησης (στις 13 διοι¬ 
κητικές Περιφέρειες κ.λπ.) για την επιτόπια εξέταση των προβλημάτων, 
που ανακύπτουν κατά την ροή του προγράμματος, που παρακολουθεί τα 
έργα του Κοινοτικού Πλαισίου Στήριξης, και 

- Εξέταση των απαιτήσεων των εκεί Υπηρεσιών για την υλοποίηση του 
Πληροφοριακού Συστήματος του Επόμενου Κ.Π.Σ. (1994-1998) και υπο¬ 
βολή σχετικής μελέτης. 

2. Το χρονικό διάστημα που απαιτείται για την τμηματική παράδοση 
των ανωτέρω έργων, ορίζεται σε ένα (1) έτος και η κατ’ αποκοπή αμοιβή 
αυτών θα είναι του ποσού του ενός εκατομμυρίου επτακοσίων χιλιάδων 
(1.700.000) δρχ. για απόφοιτους ΔΕ, ενός εκατομμυρίου οχτακοσιών χι¬ 
λιάδων (1.800.000) δρχ. για πτυχιούχο ΤΕΙ και ενός εκατομμυρίου εννεα- 
κοσίων χιλιάδων (1.900.000) δρχ. για πτυχιούχο ΑΕΙ. Η αμοιβή θα βαρύ- 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


νει τις πιστώσεις του ταχτικού προϋπολογισμού έτοος 1992, του Κ.Α. 
0871 «Αμοιβές φυσικών προσώπων με σύμβαση μίσθωσης έργου» του φο¬ 
ρέα 13/110 του Υπουργείου Εθνικής Οικονομίας, 

3. Τα ανωτέρω έργα αφορούν εργασία που δεν ανάγεται στον κύκλο κα¬ 
θηκόντων των υπαλλήλων του Υπουργείου Εθνικής Οικονομίας. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 2 Ιουλίου 1992 
ΟΙ ΓΕΝΙΚΟΙ ΓΡΑΜΜΑΤΕΙΣ 

ΠΡΟΕΔΡΙΑΣ ΤΗΣ ΚΥΒ/ΣΗΣ ΕΘΝΙΚΗΣ ΟΙΚΟΝΟΜΙΑΣ 
ΝΙΚΟΛ. ΑΡΓΥΡΟΠΟΥΛΟΣ ΧΑΡΙΤΩΝ ΚΥΡΙΑΖΗΣ 

- 4 - 

Αριθ. 2050489 ^ 

Ανάκληση της 68507/4.4.1952 απόφασης του Υπουργού Οικονομι¬ 
κών. 


7. Το έγγραφο της Τράπεζας της Ελλάδος 18725/11.6.92 με το οποίο 
ζητείται η μεταφορά του λογ/σμού της Ταμιακής διαχείρισης του ανωτέρω 
Ν.Π.Δ.Δ από την Τράπεζα της Ελλάδος Υπ/μα Σύρου στην Εμπορική Τρά¬ 
πεζα, Υπ/μα Σύρου. 

8. Την απόφαση του Υπουργού των Οικονομικών αριθ. 1092170/ 
1378/0006/15.10.91 (ΦΕΚ 846/Β·/15.10.Ι991) «Μεταβίβαση της 
εξουσίας να υπογράφουν με εντολή Υπουργού στο Γεν. Γραμματέα, Γεν. Δ/ 
ντή, στους Προϊσταμένους Δ/νσεων, Τμημάτων κ.λπ., αποφασίζουμε: 

Ανακαλούμε την ανωτέρω απόφασή μας αριθ. 290023/14.12.1955 
αναφορικά με την ανάθεση της Ταμιακής διαχείρισης του Νομαρχιακού Γε¬ 
νικού Νοσοκομείου Σύρου «Βαρδάκειου και Πρώϊου» στην Τράπεζα της Ελ¬ 
λάδας, πρακτορείο Σύρου και ορίζουμε όπως το ταμιακό υπόλοιπο του λογ/ 
σμού μεταφερθεί σε λογ/μό που θα τηρείται στην Εμπορική Τράπεζα, Υπ- 
/μα Σύρου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Ιουνίου 1992 


Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π.Δ/τος «Διαχείριση νομικών προ¬ 
σώπων από την Τράπεζα της Ελλάδος». 

2. Το από 7.10.1958 Β. Δ/γμα (ΦΕΚ 175/Α'/24.10.1958) «Τροπο¬ 
ποίηση του από 20.1.1932 Π.Δ/τος». 

3. Το Π.Δ/γμα 496/74 «Περί Λογιστικού Ν.Π.Δ.Δ.». 

απ όφαση μας αριθ. 68507/4.4.1952 «Ανάθεση της διαχείρισης 
του Δημοσίου Ψυχιατρείου Αθηνών στην Τράπεζα της Ελλάδας. 

5. Την απόφαση Α3β/ΟΙΚ./21447/ 17.12.86 (ΦΕΚ 38/Β'/87) με 
την οποία το ανωτέρω Ν.Π.Δ.Δ. που είχε μετονομασθεί σε Κρατικό Θερα¬ 
πευτήριο Ψυχικών Παθήσεων Αθηνών μετονομάζεται σε Ψυχιατρικό Νοσο¬ 
κομείο Αττικής. 

6·Γα έγγραφα της Τράπεζας της Ελλάδος αριθμ. 15750/19.5.92 και 
18726/11.6.92 με τα οποία ζητείται η μεταφορά του λογ/σμού της Τα¬ 
μιακής διαχείρισης του ανωτέρω Ν.Π.Δ.Δ από την Τράπεζα της Ελλάδος 
Κεντρικό Κατ/μα στην Α.Τ.Ε. (Υποκ/μα Χαϊδαρίου). 

7. Την απόφαση του Υπουργού των Οικονομικών αριθ. 1092170/ 
1378/0006/15.10.91 (ΦΕΚ 846/Β/15.10.1991) «Μεταβίβαση της 
εξουσίας να υπογράφουν με εντολή Υπουργού στο Γεν. Γραμματέα, Γεν. Δ/ 
ντή, στους Προϊσταμένους δ/νσεως, Τμημάτων κ.λπ.», αποφασίζουμε: 

Ανακαλούμε την ανωτέρω απόφασή μας αριθ. 68507/4.4.1952 ανα¬ 
φορικά με την ανάθεση της Ταμιακής διαχείρισης του Ψυχιατρικού Νοσοκο¬ 
μείου Αττικής στην Τράπεζα της Ελλάδος και ορίζουμε όπως το ταμιακό 
υπόλοιπο του λογ/σμού μεταφερθεί σε λογαριασμό που θα τηρείται στην 
Αγροτική Τράπεζα της Ελλάδος (Υποκ/μα Χαϊδαρίου). 

Η απόφαση αυτή να δημοσιευθεί στην Εφημερίδα της Κυβερνήσεως. 

Λυηνα, 26 Ιουνίου 1992 

Με εντολή Υπουργού 
Ο Διευθυντής 
Γ. ΚΑΡΤΣΩΝΑΣ 


Με εντολή Υπουργού 
Ο Διευθυντής 
Γ. ΚΑΡΤΣΩΝΑΣ 


Αριθ. 2050490 (4) 

Ανάκληση της 290023/14.12.1955 απόφασης του Υπουργού Οικονομι¬ 
κών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 


Αριθ. Φ.11/1268 (5) 

Προθεσμία καταβολής εισφορών υπέρ Ι.Κ.Α. από το Ζάννειο Ορφανοτρο¬ 
φείο Αρρένων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

α. Τις διατάξεις της παρ. 2 του άρθρου 21 του Ν. 1902/90. 

β. Την αρ. 125/20.2.92 αναφορά του Ζαννείου Ορφανοτροφείου Αρρέ¬ 
νων Πειραιά - Εκάλης. 

γ. Την αρ. Υ1540/18.9.91 απόφαση του Πρωθυπουργού και του 
Υπουργού Υγείας Πρόνοιας και Κοινών. Ασφαλίσεων «Ανάθεση αρμοδιοτή¬ 
των στον Υφυπουργό Υγείας Πρόνοιας και Κοινωνικών Ασφαλίσεων Δημή- 
τριο Σιούφα» (ΦΕΚ 754/Β’/19.9.91), αποφασίζουμε: 

Η υπό της παρ. 3 του άρθρου 26 του Α.Ν. 1846/51 όπως αντικαταστά- 
θηκε με το πρώτο εδάφιο της παρ. 2 του άρθρου 21 του Ν. 1902/90, προ- 
βλεπομένη προθεσμία καταβολής εισφορών στο Ι.Κ.Α. από το Δημόσιο τα 
Ν.Π.Δ.Δ. εφαρμόζεται ανάλογα και από το Ζάννειο Ορφανοτροφείο Αρρέ¬ 
νων Πειραιά - Εκάλης, 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 30 Ιουνίου 1992 

Ο ΥΦΥΠΟΥΡΓΟΣ 

ΔΗΜ. ΣΙΟΥΦΑΣ 

-ψ- 

Αριθ. ΥΠΠΟ/ΑΡΧ/ΒΙ/Φ30/19746/415 (6) 

Κήρυξη ως μνημείου του Ι.Ν. Αγίου Νικολάου στην Κάψια Μαντινείας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.91 (ΦΕΚ 987/Β - / 
28.11.91, ΦΕΚ 17/Β /16.1.92) «Μεταβίβαση αρμοδιοτήτων Υπουργού 
κ.λπ.». 


Έχοντας υπόψη: 

_ 1 · Τις διατάξεις τον από 20.1.1932 Π.Δ/τος «Διαχείριση νομικών προ¬ 
σώπων από την Τράπεζα της Ελλάδος», 

2. Το από 7.10.1958 Β. Δ/γμα (ΦΕΚ 175/Α'/24.10.1958) «Τροπο¬ 
ποίηση του από 20.1.1932 Π.Δ/τος». 

3. Το Π.Δ/γμα 496/74 «Περί Λογιστικού Ν.Π.Δ.Δ. κ.λπ.». 

4. Την απόφαση μας αριθ. 290023/14.12.1955 «Ανάθεση της διαχεί¬ 
ρισης των: α) Βαρδάκειου και Πρώϊου Νοσοκομείου Σύρου και β) Βαρδά- 
κειου και Πρώϊου Φθισιατρείου Σύρου, στην Τράπεζα της Ελλάδας. 

5. Το Β. Δ/γμα της 12.4.1958 (ΦΕΚ 52/Α’/12.4.1958), με το οποίο 
Βαρδάκειο και Πρωϊό Νοσοκομείο και Φθισιατρείο Σύρου αποτελεί 
Ν.Π.Δ.Δ, υπό την αυτή επωνυμία. 

6. Την απόφαση Α3β/οικ. 17965/17.10.86 (ΦΕΚ 818/Β'/ 
25.11.86), με την οποία το κατά την προηγούμενη παράγραφο Ν.Π.Δ.Δ 
μετονομάστηκε σε Νομαρχιακό Γενικό Νοσοκομείο «Βαρδάκειο και 
Πρώϊο». 


2. Τις διατάξεις του Κ.Ν. 5351/32 «Περί Αρχαιοτήτων». 

3. Τη γνωμοδότηση του Τοπικού Συμβουλίου Μνημείων Ανατολικής 
Πελοποννήσου, όπως διατυπώθηκε στην υπ’ αριθμ. Ι./3.2.92 Πράξη του, 
αποφασίζουμε: 

Χαρακτηρίζεται ως ιστορικό διατηρητέο μνημείο ο I. Ναός Αγίου Νικο¬ 
λάου, που βρίσκεται στην Κοινότητα Κάψιας της επαρχίας Μαντινείας του 
νομού Αρκαδίας, με ζώνη προστασίας πλάτους ΙΟμ. γύρω από το ναό. 

Πρόκειται για μικρή εκκλησία που διατηρεί στο εσωτερικό της τοιχογρα¬ 
φίες του 18ου αιώνα. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 19 Μαΐου 1992 
Με εντολή Υπουργού 
Ο Προϊστάμενος της Δ/νσεως 
ΝΙΚΟΣ ΖΙΑΣ 

Αριθ. ΤΠΠΟ/ΑΡΧ/Β1/Φ36/17606/370 

Ανασκαφική έρευνα στη θέση «Καλέ» Αγ. Αχίλλειου Πρέσπας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Τ.Α. ΥΠΠΟ/ΓΝΟΣ/49095/30.10.91 (ΦΕΚ 987/Β7 
28.11.91 και ΦΕΚ 17/Β'/16.1.92) «Μεταβίβαση αρμοδιοτήτων Υπουρ¬ 
γού κ.λπ.». 

2. Τις διατάξεις του Κ.Ν. 5351/32 (άρθρα 40-44). 

3. Την ομόφωνη γνωμοδότηση του Τοπικού Συμβουλίου Μνημείων Κε¬ 
ντρικής και Δυτ. Μακεδονίας, όπως αυτή διατυπώθηκε στην αριθ. 180/ 

I. 4.92 Συνεδρία του, αποφασίζουμε: 

Εγκρίνουμε τη διενέργεια μιας μόνο δοκιμαστικής τομής στη θέση 
«Καλέ» του Αγ. Αχίλλειου στην Πρέσπα Φλώρινας από τον Καθηγητή του 
Αριστοτελείου Πανεπιστημίου Θεσ/νίκης Ν.Κ. Μουτσόπουλο. 

Η ανασκαφή να διενεργηθεί υπό την εποπτεία της ΙΙης Εφορείας Βυζ/ 
νών Αρχ/των. 

Η απόφαση αυτή να δημοσιευθεί στην Εφημερίδα της Κυβερνήσεως. 

. Αθήνα, 21 Μαΐου 1992 

Με εντολή Υπουργού 
Ο Προϊστάμενος της Δ/νσης 
ΝΙΚΟΣ ΖΙΑΣ 

—- 1 - 

Αριθ. ΥΠΠΟ/ΑΡΧ/Β1/Φ32/11622/259 (8) 

Χαρακτηρισμός του Ναού της Παναγίας στο Ρεγκίνιο Φθιώτιδος ως ιστορι¬ 
κού διατηρητέου μνημείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α, ΥΠΠΟ/ΓΝΟΣ/49095/30,10.91 (ΦΕΚ 987/Β/ 
28.11.91 και ΦΕΚ 17/Β'/16,1.92) «Μεταβίβαση αρμοδιοτήτων Υπουρ¬ 
γού», και 

2. Τις διατάξεις του Κ.Ν. 5351/32 «Περί Αρχαιοτήτων». 

3. Τη γνωμοδότηση του Τοπικού Συμβουλίου Μνημείων Στερεάς Ελλά¬ 
δος όπως διατυπώθηκε στην αριθ. 2/11.2.92 Συνεδρία του, αποφασί¬ 
ζουμε: 

Να χαρακτηρισθεί ως ιστορικό διατηρητέο μνημείο ο Ναός της Παναγίας 
στο Ρεγκίνιο Φθιώτιδος, επειδή χρονολογείται στο πρώτο μισό του 18ου αι¬ 
ώνα και διασώζει ενδιαφέροντα ζωγραφικό διάκοσμο της εποχής αυτής και 
συνδέεται με την κήρυξη της επανάστασης του 1821 στην περιοχή. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Μαρτίου 1992 

Με εντολή Υπουργού 
Ο Προϊστάμενος της Δ/νσης 
Ν. ΖΙΑΣ 

- ♦- 

Αριθ. ΥΠΠΟ/ΚΑΤΕΧΝ/Δ/31164 

Προσθήκη τμήματος Βυζαντινής Μουσικής στο Αλεξάνδρειο Ωδείο. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π. Δ/γμα 941/77 «περί Οργανισμού του Υπουργείου Πολιτισμού 
και Επιστημών*. 

3. Το Β. Δ/γμα 16/66 «περί ιδρύσεως ιδιωτικών μουσικών ιδρυμά¬ 
των». 

4. Το Ν. 299/76 «περί ρυθμίσεως θεμάτων αφορώντων εκ τον κανονι¬ 
σμό λειτουργίας των ιδιωτικών μουσικών ιδρυμάτων, ως και το, από 

II. 11.57 Β.Δ. «περί κυρώσεως του εσωτερικού κανονισμού του Ωδείου 
θεσ/κης». 

5. Το άρθρο 29 του Ν. 1158/81 «περί οργανώσεως και διοικήσεως 
Σχολών ανωτέρας Καλλιτεχνικής Εκπαιδεύσεως». 

6. Την αριθμ. ΥΠΠΟ/ΓΝΟΣ/49095/30.10.91 απόφαση «μεταβί¬ 
βαση αρμοδιοτήτων Υπουργού και δικαιώματος υπογραφής “με εντολή 
Υπουργού” στους Γεν. Γραμματείς, Γεν. Δ/ντές Προϊσταμένους Δ/νσεων, 
τμημάτων, γραφείων της Κ.Υ. του ΥΠΠΟ» (ΦΕΚ 987/Β'/28.11.91). 

7. Την αριθμ. ΚΑΤΕΧΝ/Δ/43212/2584/18.9.85 απόφαση «χορή¬ 
γηση άδειας ίδρυσης και λειτουργίας Ωδείου στον Σταύρο Σολιόπουλο» 
(ΦΕΚ 644/Β/20.10.85). 

8. Το από 23.5.85 πρακτικό αυτοψίας της Δ/νσης Πολιτιστικών Κτι- 


(7) ρίων και Αναστηλώαεως Νεωτέρων Μνημείων. 

9. Την από 15.6.92 αίτηση του Αλεξάνδρειου Ωδείου, με τα συνημμένα 
δικαιολογητικά, αποφασίζουμε: 

Συμπληρώνουμε την αριθμ. ΚΑΤΕΧΝ/Δ/43212/2584/18.9.85 
απόφασή μας (ΦΕΚ 644/Β’/29.10.85) «χορήγηση άδειας ίδρυσης και 
λειτουργίας Ωδείου στον Σταύρο Σαμόπουλο» και εγκρίνουμε τη λειτουργία 
τμήματος Βυζαντινής μουσικής, στο Αλεξάνδρειο Ωδείο, αυτό το σχολικό 
έτος 1992-93. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Ιουνίου 1992 

Με εντολή Υπουργού 
Ο Διευθυντής 

Π. ΠΟΛΥΧΡΟΝΟΠΟΥΛΟΣ 
-♦- 

Αριθ. 3423.1/4/92 (10) 

Έγκριση Προϋπολογισμού Εσόδων - Εξόδων του Ο.Λ.Π. Οικονομικής 
χρήσης 1992. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του Ν.Δ. 496/74 άρθρο 4 παράγρ. 1. 

2. Το άρθρο 2 του Κανονισμού Οικονομικής Διαχείρισης Ο.Λ.Π. 

3. Τις διατάξεις του Ν.Δ. 1220/81. 

4. Το έγγραφο Ο.Λ.Π. αριθ. 22781/7679/24.10.91. 

5. Την 426/21.10.91 Πράξη του Διοικητικού Συμβουλίου του Οργανι¬ 
σμού Λιμένος Πειραιώς «Περί εγκρίσεως του Προϋπολογισμού Εσόδων - 
Εξόδων Ο.Λ.Π. οικονομικής χρήσεως 1992». 

6. Της 417/14.10.91 και 136/16.3.92 Πράξεως του Δ.Σ./ΟΛΠ 
«περί εγκρίσεως των προγραμμάτων επενδύσεων για Έργα Πολιτικού Μη¬ 
χανικού και Μηχανολογικού Εξοπλισμού». 

7. Το αριθ. 3198/ΔΕΚΟ 221/27.1.92 έγγραφο ΥΠΕΘΟ/ΓΓ/ 
ΔΕΚΟ. 

8. Το έγγραφο ΟΛΠ αριθ. 4341/1.7.92. 

9. Την 280/29.6.92 Πράξη του Διοικητικού Συμβουλίου του Οργανι¬ 
σμού Λιμένος Πειραιώς που αφορά τροποποίηση Προϋπολογισμού έτους 
1992 σύμφωνα με το 48064 έγγραφο ΥΠΕΘΟ, αποφασίζουμε: 

Την Έγκριση του Προϋπολογισμού Εσόδων - Εξόδων του Οργανισμού 
Λιμένος Πειραιώς Οικονομικής Χρήσης 1992, που συντάχθηκε από την 
αρμόδια Υπηρεσία και που έχει ως εξής: 

Α. ΕΣΟΔΑ 33.691.170.000 

Δραχμές είκοσι έξι δισεκατομμύρια οκτακόσια σαρά¬ 
ντα εκατομμύρια δραχμές (είσπραξη τακτικών εσό¬ 
δων) 26.840.000.000) 

Έσοδα παρελθουσών χρήσεων (300.000.000) 

Κρατήσεις υπέρ τρίτων (6.551.170.000) 

Β. ΔΙΑΘΕΣΙΜΑ 11.753.944.000 

Δραχμές έντεκα δισεκατομμύρια επτακόσια πενήντα 
(9) τρία εκατομμύρια εννιακόσιες σαράντα τέσσερις χι¬ 
λιάδες δραχμές. 

(Καταθέσεων 11.000.000.000) 

Ταμείου 753.944.000) _ 

ΣΥΝΟΛΟ 45.445.114.000 

Α. ΕΞΟΔΑ 31.062.943.000 

Είκοσι τέσσερα δισεκατομμύρια πεντακόσια έντεκα 
εκατομμύρια επτακόσιες εβδομήντα τρεις χιλιάδες. 

(Τακτικά έσοδα 24.511.773.000) 

(Απόδοση κρατήσεων 6.551.170.000) 

Β. ΕΠΕΝΔΥΣΕΙΣ 9.967.714.000 

Εννέα δισεκατομμύρια ενιακόσιες εξήντα επτά εκα¬ 
τομμύρια επτακόσιες δέκα τέσσερεις χιλιάδες δραχ¬ 
μές. 

Γ. ΑΠΟΘΕΜΑΤΙΚΟ 4.414.457.000 

Τέσσερα δισεκατομμύρια τετρακόσια δέκα τέσσερα 
εκατομμύρια τετρακόσιες πενήντα επτά χιλιάδες 
δραχ. 

Επενδύσεων 1.032.286.000 
Τακτικό 2.882.171.000 

Προσλήψεις προσωπικού 500.000.000 _ 

ΣΥΝΟΛΟ 45.445.114.000 

Η απόφαση αυτή να δημοσιευθεί στην Εφημερίδα της Κυβερνήσεως. 
Πειραιάς, 2 Ιουλίου 1992 

Ο ΥΠΟΥΡΓΟΣ 

ΑΡΙΣΤΟΤΕΛΗΣ ΠΑΥΛΙΔΗΣ 
-♦- 

Αριθ. Α2/Γ/17789 (11) 

Είσπραξη ή επιστροφή διαφοράς τιμής βάσης πετρελαιοειδών προϊό¬ 
ντων. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Το άρθρο 10 του Π.Δ. 437/85 για τον καθορισμό των αρμοδιοτήτων 
των Υπουργείων (ΦΕΚ 157/Α719.9.85). 

2. Τις διατάξεις του άρθρου 4 του Ν. 1957/91 (ΦΕΚ 114/Α - / 
19.7.91). 

3. Το Π.Δ. 381/89 για τον Οργανισμό του Υπουργείου Βιομηχανίας, 
Ενέργειας και Τεχνολογίας. 

4. Τις αποφάσεις του Γενικού Γραμματέα του Υπουργείου Βιομηχανίας, 
Ενέργειας και Τεχνολογίας με αριθμούς Δ2.Γ/22105/24.7.91, Δ2.Γ/ 
22892/31.7.91, Δ2.Γ/23743/9.8.91, Δ2.Γ/24551/ 20.8.91, Δ2.Γ/ 
24864/23.8.91, Δ2.Γ/26353/9.9.91, Δ2.Γ/27896/24.9.91, Δ2.Γ/ 
29309/ 7.10.91, Δ2.Γ/29574/9.10.91, Δ2.Γ/30405/ 17.10.91, 
Δ2.Γ/31298/ 24.10.91, Δ2.Γ/32849/8.11.91, Δ2.Γ/33497/ 
15.11.91, Δ2.Γ/34343/22.11.91, Δ2.Γ/34884/28.11.91, Δ2.Γ/ 
35976/9.12.91, Δ2.Γ/ 36253/ 11.12.91, Δ2.Γ/37140/ 20.12.91, 
Δ2.Γ/37469/24.12.91, Δ2.Γ/ 169/31.1.92, Δ2.Γ/501/9.1.92, 
Δ2.Γ/2026/24.1.92, Δ2.Γ/ 2827/ 3.2.92, Δ2.Γ/3419/7.2.92, 
Δ2.Γ/4382/19.2.92 και Δ2.Γ/ 4976/ 24.2.92 αντιστοίχως για τον 
προσδιορισμό της τιμής βάσης των προϊόντων του πετρελαίου. 

5. Τις κοινές αποφάσεις των Υπουργών Εθνικής Οικονομίας, Οικονομι¬ 
κών και Βιομηχανίας, Ενέργειας και Τεχνολογίας και Εμπορίου με αριθ¬ 
μούς Α3-2992/25.7.91, Α3-3071/1.8.91, Α3-3134/10.8.91, 
Α3-3179/21.8.91, Α3-3344/10.9.91, Α3-3555/25.9.91, 
Α3-3722/7.10.91, Α3-3764/9.10.91, Α3-3879/18.10.91, 
Α3-4058/25.10.91, Α3-4199/8.11.91, Α3-4364/15.11.91, 
Α3-4331/22.11.91, Α3-4403/29.11.91, Α3-4486/10.12.91, 
Α3-4517/12.12.91, Α3-4621/21.12.91, Α3-4653/25.12.91, 
Α3-9/4.1.92, Α3-82/10.1.92, Α3-212/24.1.92, Α3-313/3.2.92, 
Α3-402/10.2.92, Α3-562/18.2.92 και Α3-635/24.2.92 αντιστοί- 
χως, για τον καθορισμό των τιμών διάθεσης των προϊόντων πετρελαίου, 
αποφασίζουμε: 

α. Σε περίπτωση μεταβολής των τιμών βάσης των πετρελαιοειδών προ¬ 
ϊόντων, εισπράττεται ή επιστρέφεται κατά την ημερομηνία αποδοχής του 
παραστατικού και τελωνισμού σε ανάλωση και για τις ποσότητες που ανα- 
φέρονται σ’ αυτό, διαφορά μεταξύ της τιμής βάσης, η οποία ισχύει κατά την 
ημερομηνία της αγοράς του προϊόντος και εκείνης που ισχύει κατά την ημε¬ 
ρομηνία αποδοχής του παραπάνω παραστατικού, εφόσον τα προϊόντα αυτά 
πωλούνται στις εταιρείες εμπορίας και διανομής πετρελαιοειδών από τη Δη¬ 
μοσία Επιχείρηση Πετρελαίου. 

β. Ομοίως σε περίπτωση μεταβολής της τιμής καταναλωτή των αγορα- 
νομιχώς διατιμημένων πετρελαιοειδών προϊόντων λόγω μείωσης ή αύξη¬ 
σης της τιμής βάσης αυτών, εισπράττεται ή επιστρέφεται αναλόγως, δια¬ 
φορά μεταξύ της τιμής βάσης, η οποία ισχύει κατά την ημερομηνία της αγο¬ 
ράς και εκείνης που ισχύει κατά την ημερομηνία εξόδου του προϊόντος από 
τον τελωνειακό χώρο. 

6. Οι εταιρείες εμπορίας πετρελαιοειδών υποβάλλουν στη Διεύθυνση 
Εποπτείας της Διαχείρισης Πετρελαιοειδών του Υπουργείου Βιομηχανίας, 
Ενέργειας και Τεχνολογίας βεβαίωση της αρμοδίας τελωνειακής Αρχής 
από την οποία να προκύπτει: 

α. Το είδος προϊόντος πετρελαίου, η αντίστοιχη ποσότητα για την οποία 
εισπράχθηκε ο φόρος κατανάλωσης και ότι οι ποσότητες αυτές είχαν παρα- 
ληφθεί από τα Διυλιστήρια πριν από τις ημερομηνίες έναρξης ισχύος των 
προαναφερθεισών αποφάσεων. 

β. Και ότι είχαν τιμολογηθεί με τις τιμές βάσης που ίσχυαν πριν από τις 
ημερομηνίες αυτές. 

7. Η Διεύθυνση Εποπτείας της Διαχείρισης Πετρελαιοειδών του Υπουρ¬ 
γείου Βιομηχανίας, Ενέργειας και Τεχνολογίας μετά τον έλεγχο των σχετι¬ 
κών βεβαιώσεων το ταχύτερο δυνατόν, με έγγραφο προς την Δημοσία Επι¬ 
χείρηση Πετρελαίου Α.Ε. θα εντέλλεται την έκδοση πιστωτικών σημειωμά¬ 
των ισοπόσων προς την αντίστοιχη βεβαίωση. 

8. Αναθέτουμε στη Διεύθυνση Εποπτείας της Διαχείρισης Πετρελαιοει¬ 
δών του Υπουργείου Βιομηχανίας, Ενέργειας και Τεχνολογίας να προβαίνει 


στις απαραίτητες ενέργειες και στις αναγκαίες ρυθμίσεις για την εφαρμογή 
της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 1 Ιουλίου 1992 

ΟΙ ΥΠΟΥΡΓΟΙ 

ΒΙΟΜΗΧΑΝΙΑΣ. ΕΝΕΡΓΕΙΑΣ 

ΟΙΚΟΝΟΜΙΚΩΝ ΚΑΙ ΤΕΧΝΟΛΟΓΙΑΣ 

ΙΩ. ΠΑΛΑΙΟΚΡΑΣΣΑΣ ΑΝΔΡ. ΑΝΔΡΙΑΝΟΠΟΥΛΟΣ 
-♦- 

Αριθ. 9383 (12) 

Έγκριση του Ειδικού Κανονισμού Λιμένα Λέρου αριθ. 28. 

Ο ΝΟΜΑΡΧΗΣ ΔΩΔΕΚΑΝΗΣΟΥ 

Σύμφωνα με: 

1. Τις διατάξεις του άρθρου 10 του Ν. 1940/91 (ΦΕΚ 40 Α/18.3.91) 
περί «Μονάδος Ειδικών Αποστολών Λιμενικού Σώματος», που αντικαθιστά 
το άρθρο 156τουΝ.Δ. 187/1973 (ΦΕΚ 261/Α'/13.10.73) περί ΚΔΝΔ. 

2. Τις διατάξεις του Π.Δ. 388/83 (ΦΕΚ 119/Α'/8.9.83). 

3. Το σχέδιο του Ειδικού Κανονισμού του λιμένα Λέρου που μας υποβλή¬ 
θηκε με την αριθ. 3131/2/92/12.6.92 αναφορά της Λιμενικής Αρχής 
Λέρου και με τις διατάξεις του οποίου ρυθμίζονται θέματα που κανονίζουν 
την εύρρυθμη λειτουργία του λιμένα, αποφασίζουμε: 

Άρθρο μόνο 

α) Εγκρίνουμε τον παρακάτω Ειδικό Κανονισμό του λιμένα Λέρου αριθ. 
28. 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΛΕΡΟΥ ΑΡΙΘ. 28 
«Περί αναπροσαρμογής των λεμβουχικών δικαιωμάτων λιμένα Λέρου» 
Ο ΛΙΜΕΝΑΡΧΗΣ ΛΕΡΟΥ 

Έχοντας υπόψη: 

α) Τις διατάξεις του δια του από 9 Ιουνίου 1948 Β.Δ. κωδικοποιημένου 
Νόμου 499/47 «Περί πειθαρχικής εξουσίας των Προϊσταμένων των Λιμε¬ 
νικών Αρχών» (ΦΕΚ 162 Ά) συνδυαζόμενες με τα άρθρα 141-157 του 
Ν.Δ. 187/73, με το οποίο κυρώθηκε ο Κώδικας Δημοσίου Ναυτικού Δι¬ 
καίου (ΦΕΚ 261/Ά). 

β) Τις διατάξεις του Ν.Δ. 444/70 «Περί αρμοδιότητας Α.Σ. και σχέσεων 
προς τις αρμοδιότητες των Σωμάτων Ασφαλείας» (ΦΕΚ 39/Α’/70). 

γ) Τις διατάξεις του Π.Δ. 388/83 (ΦΕΚ 119/Α’/8.9.83). 

δ) Το άρθρο 10 του Ν. 1940/91 (ΦΕΚ 40/Α'/18.3.91) περί «Μονά¬ 
δας Ειδικών Αποστολών Λιμενικού Σώματος» που (αντικαθιστά το άρθρο 
156 του Ν.Δ. 187/1973 (ΦΕΚ 261/Α’/3.10.1973) περί Κ.Δ.Ν.Δ. 

Άρθρο 1 

Ο Ειδικός αυτός Κανονισμός Λιμένα Λέρου, ισχύει στην χερσαία και θα¬ 
λάσσια ζώνη του, τους λιμένες, τους όρμους καθώς και της θαλάσσιας έκτα¬ 
σης της περιοχής δικαιοδοσίας της Λιμενικής Αρχής και των υφισταμένων 
Λιμενικών Σταθμών και Υπαλλήλων Λιμένα όπως αυτή καθορίζεται από 
τις κείμενες διατάξεις. 

Άρθρο 2 

Τα λεμβουχικά δικαιώματα που ισχύουν για την περιοχή δικαιοδοσίας 
του Λ/Χ Λέρου όπως αναγράφονται στον αριθ. 26 Ειδικό Κανονισμό λιμένα 
Λέρου (ΦΕΚ 748/Β'/30.11.90) τροποποιούνται και διαμορφώνονται ως 
κατωτέρω: 

Άρθρο 3 

Τα λεμβουχικά δικαιώματα για τη μεταφορά των επιβατών, μετά των 
συνήθων αποσκευών των, από τα αγκυροβολημένα πλοία, μέχρι του προ¬ 
βλήτα και αντίστροφα, πλην των τουριστικών που παραμένουν επ’ αγκύρα, 
ορίζονται όπως παρακάτω: 

α) Για επιβάτες ανεξαρτήτως θέσης σε 90 δρχ. 

β) Για μεταφορά επισκεπτών καταβάλλεται για κάθε διαδρομή μετ’ επα¬ 
νόδου κατά άτομο ποσό 110 δρχ. 

Άρθρο 4 

Τα λεμβουχικά δικαιώματα σε περίπτωση αφίξεως τουριστικών πλοίων, 
που παραμένουν επ’ αγκύρα, γι’ αποβίβαση κι επιβίβαση περιηγητών κα¬ 
θορίζεται σε 110 δρχ. κατά περιηγητή. 

Άρθρο 5 

Σε περίπτωση πρυμνοδετήσεως των τουριστικών πλοίων με τη βοήθεια 
των λέμβων και λεμβούχων κατά την πρόσδεση και λύση αυτών καταβάλ¬ 
λεται ποσόν 50 δρχ. κατά περιηγητή. 

Άρθρο 6 

Ορίζουμε ως κατωτέρω τα λεμβουχικά δικαιώματα γι’ αποσκευές επι¬ 
βατών που ξεπερνούν τα 25 χιλ/μο βάρους κατά επιβάτη: 
α) Διάφορα μικροφορτία κατά χιλ/μο δρχ. 4 
β) Έπιπλα, σκεύη, βαριά αντικείμενα κατά χιλ/μο δρχ. 4. 

Άρθρο 7 

α) Ορίζουμε για την εξυπηρέτηση αγκυροβολημένων πλοίων (Φ/Γ ή 
Ε/Γ) αντάλλαγμα για τη χρήση της λέμβου που μισθώνεται στο οποίο περι¬ 
λαμβάνεται και η αμοιβή των λεμβούχων που επιβαίνουν, καθοριζόμενο σε 
δρχ. εννιακόσιες τριάντα επτά (937) για κάθε δρομολόγιο και γι’ απόσταση 
μέχρι (1) μιλίου από τον προβλήτα του λιμανιού και από ώρας 07:00 έως 
20:00, σε δρχ. χίλιες διακόσιες δέκα πέντε (1.215) από ώρας 20:00 έως 
24:00 και σε δρχ. χίλιες εξακόσιες πενήντα εννέα (1.659) από ώρας 24:00 
έως 07:00. 

β) Για αποστάσεις μεγαλύτερες του ενός (1) ν.μ. τα λεμβουχικά δικαιώ¬ 
ματα καθορίζονται με ελεύθερη συμφωνία και σε αδυναμία επιτεύξεως συμ¬ 
φωνίας με απόφαση της Λιμενικής Αρχής Λέρου. 

Άρθρο 8 

α) Ορίζουμε αντάλλαγμα χρήσεως λέμβου, στο οποίο περιλαμβάνεται 
και η αμοιβή των λεμβούχων που επιβαίνουν, για αποκλειστική χρησιμο¬ 
ποίηση προς μεταφορά επίπλων, αποσκευών κι εμπορευμάτων, από ή προς 
το αγκυροβολημένο πλοίο δρχ. χίλιες εξακόσιες πενήντα εννέα (1659) προ- 
κειμένου δε περί μεταφοράς από πλοίο που βρίσκεται μακριά από το λιμάνι 
ή όρμο σε δρχ. δύο χιλιάδες επτακόσιες εξήντα πέντε (2.765). 

β) Η ανωτέρω τιμή μειώνεται κατά ποσοστό τριάντα τα εκατό (30%) 
προκειμένου περί ειδών Δημοσίου, γεωργικών εφοδίων διακινουμένων από 
την ΑΤΕ ή άλλους Κρατικούς ή Κοινοφελείς Οργανισμούς. 

Άρθρο 9 

Τα λεμβουχικά δικαιώματα των άρθρων 3, 4, 5, 6, 7 και 8 αυξάνονται 
κατά εβδομήντα πέντε τα εκατό (75%) τις Κυριακές και τις εργάσιμες ημέ¬ 
ρες κατά τις οποίες δεν εργάζονται οι Δημόσιες Υπηρεσίες της περιοχής 
μας. 

Άρθρο 10 

Από τη δημοσίευση του Ειδικού αυτού Κανονισμού, καταργείται ο αριθ. 
26 Ειδικός Κανονισμός Λιμένα Λέρου (ΦΕΚ 748 Β'/30.11.1990). 

Άρθρο 11 

Οι παραβάτες του παρόντος Ειδικού Κανονισμού του οποίου η ισχύς αρ¬ 
χίζει από τη δημοσίευσή του στην Εφημερίδα της Κυβερνήσεως και η εκτέ¬ 
λεσή του ανατίθεται στα Λιμενικά Όργανα ανεξάρτητα από τις συντρέχου- 
σες ποινικές και αστικές ευθύνες κατά την ισχύουσα Νομοθεσία, υπόκεινται 
και σε πειθαρχικές ποινές του άρθρου 157 του Ν.Δ. 187/73 (ΦΕΚ 261/ 
Α’/3.10.73) περί Κ.Δ.Ν.Δ., όπως τροποποιήθηκε με το Π.Δ. 207/85 
(ΦΕΚ 760/Ά/3.5.1985). 

Λέρος, 12 Ιουνίου 1992 
Ο Λιμενάρχης 

Υποπλ/ρχος ΛΣ ΝΙΚΟΛΑΟΣ ΣΕΡΕΤΗΣ 

Ορίζουμε ημερομηνία έναρξης ισχύος αυτού, από ημέρα δημοσίευσής του 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ρόδος, 18 Ιουνίου 1992 
Ο Νομάρχης 

ΓΕΩΡΓΙΟΣ ΧΑΡΑΛΑΜΠΟΠΟΥΛΟΣ 

-♦- 

Αριθ. ΕΣ. 13067 (13) 

Σύσταση Νομικού Προσώπου στο Δήμο Λαμιέων του Νομού Φθ/δας με την 
επωνυμία «24η Σχολική Επιτροπή 10ου Δημοτικού Σχολείου 10ου -11ου 
Νηπιαγωγείου». 

Ο ΝΟΜΑΡΧΗΣ ΦΘΙΩΤΙΔΑΣ 

Έχοντας υπόψη: 

1. Τις διατάξεις του άρθρου 187 του ΠΔ 323/89 (ΔΚΚ). 

2. Τις διατάξεις του άρθρου 5 του Ν. 1894/90 «Για την Ακαδημία Αθηνών 


και άλλες εκπαιδευτικές διατάξεις» που δημοσιεύθηκε στο ΦΕΚ ΙΙΟ/Β’/ 
27.8.1990. 

3. Την 184/1992 απόφαση του Δημοτικού Συμβουλίου Λαμιέων σχετικά 
με τη σύσταση ίδιου Νομικού Προσώπου με την επωνυμία «24η Σχολική Επι¬ 
τροπή 10ου Δημοτικού Σχολείου, 10ου, 11ου Νηπιαγωγείου Δήμου Λαμιέων 
του Νομού Φθ/δας, αποφασίζουμε: 

Α. Συνιστούμε ίδιο Νομικό Πρόσωπο με την επωνυμία «24η Σχολική Επι¬ 
τροπή 10ου Δημ. Σχολείου, 10ου, 11ου Νηπιαγωγείου Δήμου Λαμιέων Ν. 
Φθ/δας 

Β. Σκοπός του Νομικού Προσώπου είναι: 

1. Η διαχείριση των πιστώσεων που διατίθενται για τις λειτουργικές δαπά¬ 
νες καθαριότητας, θέρμανσης, φωτισμού, ύδρευσης, τηλεφώνου, αποχέτευσης, 
αναλώσιμων υλικών κ.λπ. 

2. Η εκτέλεση μικρών έργων για επισκευή και συντήρηση των διδακτηρίων. 

3. Αποκατάσταση φθορών και ζημιών των επίπλων, εξοπλισμού και γενικά 
των διδακτηριακών εγκαταστάσεων. 

4. Η φροντίδα για την εξεύρεση άλλων πόρων και ο εφοδιασμός των σχετι¬ 
κών μονάδων με έπιπλα και σκεύη, με βιβλία για τη σχολική βιβλιοθήκη και 
γενικότερα η λήψη όλων των μέτρων που κρίνονται αναγκαία για τη στήριξη 
της διοικητικής λειτουργίας των σχολικών μονάδων. 

5. Η διαχείριση των εσόδων από την ενδεχόμενη εκμετάλλευση των κυλι¬ 
κείων. 

Γ. Το Νομικό Πρόσωπο διοικείται από 7μελές Διοικητικό Συμβούλιο αποτε- 
λούμενο από: 

α) Τον Δήμαρχο ή Αντιδήμαρχο ή Δημοτικό Σύμβουλο, που ορίζει ο Δήμαρ¬ 
χος, ως Πρόεδρο. 

β) Ένα δημότη (1) που θα ορισθεί με απόφαση του Δημ. Συμβουλίου. 

γ) Τους τρεις (3) Διευθυντάς των αντιστοίχων Σχολείων. 

δ) Τους τρεις (3) εκπροσώπους των αντιστοίχων συλλόγων γονέων και κη¬ 
δεμόνων. 

ε) Τους εκπροσώπους των αντιστοιχούν μαθητικών Κοινοτήτων. 

4. Η θητεία του πρώτου Δ.Σ. του Νομικού Προσώπου λήγει με τη λήξη της 
παρούσας δημοτικής περιόδου. 

Η θητεία των μελών του Δ.Σ. ακολουθεί τη δημοτική περίοδο. 

Το Δ.Σ. εκλέγει αντιπρόεδρο και γραμματέα. 

5. Πόροι του Νομικού Προσώπου είναι: 

α) Η ετήσια επιχορήγηση του Δήμου. 

β) Η ετήσια επιχορήγηση του Κράτους. 

γ) Οι κάθε είδους εισφορές, δωρεές, κληρονομιές, κληροδοσίες. 

δ) Εισπράξεις από το αντίτιμο των παρεχόμενων πραγμάτων ή υπηρεσιών. 

ε) Οι πρόσοδοι από την περιουσία του. 

6. Περιουσία του είναι αυτή που ανήκει στα Σχολικά Ταμεία του Νόμου 
539/31, είτε στο Ταμείο Ανέγερσης Διδακτηρίων (ΤΑΔ) είτε στη Σχολική 
Εφορία άιρθρου 40 Ν. 1566/85. 

7. Το Νομικό Πρόσωπο εκπροσωπείται στα δικαστήρια και σε κάθε δημόσια 
αρχή από τον Πρόεδρο του Διοικητικού Συμβουλίου και όταν αυτός απουσιάζει 
ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λαμία, 22 Ιουνίου 1992 
Ο Νομάρχης 

ΓΕΩΡΓΙΟΣ ΚΑΛΑΝΤΖΗΣ 
-♦- 

Αριθ. οικ. 3891 (14) 

Τροποποίηση Οργανισμού Εσωτερικής Υπηρεσίας Δήμου Κηρύκου Ικαρίας 

Ν. Σάμου. 

Ο ΝΟΜΑΡΧΗΣ ΣΑΜΟΥ 
Έχοντας υπόψη: * ι 

1. Τις διατάξεις των άρθρων 12, 37 και 324 του Ν. 1188/1981 «Κώ¬ 
δικας καταστάσεως προσωπικού οργανισμών τοπικής αυτοδιοικήσεως», 
όπως τροποποιήθηκε και συμπληρώθηκε. 

2. Την γνώμη του Υπηρεσιακού Συμβουλίου ΟΤΑ (παρ. 9 άρθρου 14 Ν. 
1586/1986), όπως διατυπώθηκε στο πρακτικό του αρ. 2/14.5.1992. 

3. Τις διατάξεις του άρθρου 93 του Π.Δ. 323/1989 «Δημοτικός και 
Κοινοτικός Κώδικας». 

4. Τηναρ. 202/19.8.1991 νομότυπη απόφαση του Δημοτικού Συμβου¬ 
λίου Αγίου Κηρύκου Ικαρίας. 

5. Την αρ. 3182/30.4.1988 απόφασή μας «τροποποίηση Ο.Ε.Υ. Δή¬ 
μου Αγίου Κηρύκου Ικαρίας». 

6. Την αρ. 10573/8.12.1983 απόφασή μας «τροποποίηση Ο.Ε.Υ. Δή¬ 
μου Αγίου Κηρύκου Ικαρίας». 

7. Το αρ. 2920/24.1,1989 έγγραφο·του Υπουργείου Εσωτερικών, 
αποφασίζουμε: 

1, Ανακαλούμε την αρ. 3182/30.4.1988 απόφασή μας, ως ουδέποτε 
ισχύουσα. 

2. Εγκρίνουμε την αρ. 202/19.8.1991 απόφαση του Δημοτικού Συμ¬ 
βουλίου Αγίου Κηρύκου περί τροποποίησης του Οργανισμού Εσωτερικής 
Υπηρεσίας του Δήμου, τροποποιημένη ως εξής: 

Η Οργανική σύνθεση και διαβάθμιση των θέσεων του τακτικού προσωπι¬ 
κού του Δήμου Αγίου Κηρύκου ορίζεται όπως παρακάτω: 

Α. ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 

Μία (1) θέση κλάδου Π.Ε.1 - Διοικητικού με βαθμούς Γ-Β-Α. 

Τρεις (3) θέσεις κλάδου Δ.Ε.1 - Διοικητικού με βαθμούς Γ-Β-Α. 

Μία (1) θέση κλάδου Υ.Ε.1 - κλητήρων - θυρωρών - Γενικών καθηκό¬ 
ντων με βαθμό Δ-Γ. 

Μία (1) θέση κλάδου Δ.Ε.14 ελεγκτή Εσόδων - Εξόδων ΟΤΑ με βαθμό 
Γ-Β-Α. 

Δύο (2) θέσεις κλάδου Δ.Ε.15 εισπρακτόρων ΟΤΑ με βαθμούς Γ-Β-Α. 

Β. ΘΕΣΕΙΣ ΤΕΧΝΙΚΟΥ ΠΡΟΣΩΠΙΚΟΥ 

Μία (1) θέση κλάδου Δ.Ε.30 τεχνίτη - υδραυλικού με βαθμό Γ-Β-Α. 
Μία (1) θέση κλάδου Δ.Ε.29 οδηγών αυτοκινήτων με βαθμό Γ-Β-Α. 
Μία (1) θέση κλάδου Υ.Ε.16 προσωπικού καθαριότητας (υδρονομέας) 
με βαθμό Δ-Γ. 

Δύο (2) θέσεις κλάδου Υ.Ε.16 προσωπικού καθαριότητας (εργάτες) με 
βαθμό Δ-Γ. 

Γ. ΘΕΣΕΙΣ ΜΕΡΙΚΗΣ Η’ ΠΕΡΙΟΔΙΚΗΣ ΑΠΑΣΧΟΛΗΣΗΣ 
Μία (1) θέση κλάδου Υ.Ε.16 προσωπικού καθαριότητας με σύμβαση ερ¬ 
γασίας ιδιωτικού δικαίου ορισμένου χρόνου, με 2ωρη ημερήσια απασχό¬ 
ληση. 

Δ. ΘΕΣΕΙΣ ΠΡΟΣΩΡΙΝΕΣ - ΠΡΟΣΩΠΟΠΑΓΕΙΣ 
Μία (1) θέση κλάδου Π.Ε.1 - Διοικητικού (Δημήτριος Καφούρος) που θα 
καταργείται με την δΓ οιονδήποτε τρόπο αποχώρησή του ή με κατάληψη 
της ανωτέρω τακτικής οργανικής θέσης Π.Ε.1 - Διοικητικού, εφόσον αυτή 
κενωθεί. 

Του προσωπικού προΐσταται ο Δήμαρχος. 

Η απόφαση αυτή να δημοσιευθεΐ στην Εφημερίδα της Κυβερνήσεως. 

Σάμος, 23 Ιουνίου 1992 
Ο Νομάρχης 

ΑΘΑΝΑΣΙΟΣ ΧΕΙΜΑΡΑΣ 

-♦- 

Αριθ. ΕΣ, 13068 (15) 

Σύσταση Νομικού Προσώπου στο Δήμο Λαμιέων του Νομού Φθ/δας με την 
επωνυμία «25η Σχολική Επιτροπή 1ου Νηπιαγωγείου» (έναντι Ακαδη¬ 
μίας Δήμου Λαμιέων του Νομού Φθιώτιδας). 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Τις διατάξεις του άρθρου 187 του ΠΔ 323/89 (ΔΚΚ). 

2. Τις διατάξεις του άρθρου 5 του Ν. 1894/90 «Για την Ακαδημία Αθη¬ 
νών και άλλες εκπαιδευτικές διατάξεις» που δημοσιεύθηκε στο 110/ 
27.8.1990 (τ. Β’) ΦΕΚ. 

3. Την 185/92 απόφαση του Δημοτικού Συμβουλίου Λαμιέων σχετικά 
με τη σύσταση ίδιου Νομικού Προσώπου με την επωνυμία «25η Σχολική 
Επιτροπή 1ου Νηπιαγωγείου» (έναντι Ακαδημίας) Δήμου Λαμιέων Νομού 
Φθιώτιδας, αποφασίζουμε: 

Α. Συνιστούμε ίδιο Νομικό Πρόσωπο με την επωνυμία «25η Σχολική 
Επιτροπή 1ου Νηπιαγωγείου» (έναντι Ακαδημίας) Δήμου Λαμιέων του Νο¬ 
μού Φθ/δας. 

Β. Σκοπός του Νομικού Προσώπου είναι: 

1. Η διαχείριση των πιστώσεων που διατίθενται για τις λειτουργικές δα¬ 
πάνες καθαριότητας, θέρμανσης, φωτισμού, ύδρευσης, τηλεφώνου, αποχέ¬ 
τευσης, αναλώσιμων υλικών κ.λπ. 

2. Η εκτέλεση μικρών έργων για επισκευή και συντήρηση των διδακτη¬ 
ρίων. 

3. Αποκατάσταση φθορών και ζημιών των επίπλων, εξοπλισμού και γε¬ 
νικά των διδακτηριακών εγκαταστάσεων. 

4. Η φροντίδα για την εξεύρεση άλλων πόρων και ο εφοδιασμός των σχε¬ 
τικών μονάδων με έπιπλα και σκεύη, με βιβλία για τη σχολική βιβλιοθήκη 
και γενικότερα η λήψη όλων των μέτρων που κρίνονται αναγκαία για τη 
στήριξη της διοικητικής λειτουργίας των σχολικών μονάδων. 

5. Η διαχείριση των εσόδων από την ενδεχόμενη εκμετάλλευση των κυ¬ 
λικείων. 


Γ. Το Νομικό Πρόσωπο διοικείται από 7μελές Διοικητικό Συμβούλιο 
αποτελούμενο από: 

α) Τον Δήμαρχο ή Αντιδήμαρχο ή Δημοτικό Σύμβουλο, που ορίζει ο Δή¬ 
μαρχος, ως Πρόεδρο. 

β) Δύο (2) δημότες που θα ορισθεούν με απόφαση του Δημ. Συμβουλίου, 
γ) Τον Διευθυντή του αντίστοιχου Σχολείου. 

δ) Τους εκπροσώπους του αντίστοιχου συλλόγου γονέων και κηδεμόνων, 
ε) Τους εκπροσώπους των αντιστοίχων μαθητικών Κοινοτήτων. 

4. Η θητεία του πρώτου Δ.Σ. του Νομικού Προσώπου λήγει με τη λήξη 
της παρούσας δημοτικής περιόδου. 

Η θητεία των μελών του Δ.Σ. ακολουθεί τη δημοτική περίοδο. 

Το Δ.Σ. εκλέγει αντιπρόεδρο και γραμματέα. 

5. Πόροι του Νομικού Προσώπου είναι: 
α) Η ετήσια επιχορήγηση του Δήμου, 
β) Η ετήσια επιχορήγηση του Κράτους. 

γ) Οι κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπηρε¬ 
σιών. 

ε) Οι πρόσοδοι από την περιουσία του. 

6. Περιουσία του είναι αυτή που ανήκει στα Σχολικά Ταμεία του Νόμου 
539/31, είτε στο Ταμείο Ανέγερσης Διδακτηρίων (ΤΑΔ) είτε στη Σχολική 
Εφορία άρθρου 40 Ν. 1566/85. 

7. Το Νομικό Πρόσωπο εκπροσωπείται στα δικαστήρια και σε κάθε δη¬ 
μόσια αρχή από τον Πρόεδρο του Διοικητικού Συμβουλίου και όταν αυτός 
απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεΐ στην Εφημερίδα της Κυβερνήσεως. 

Λαμία, 22 Ιουνίου 1992 
Ο Νομάρχης 

ΓΕΩΡΓΙΟΣ ΚΑΛΑΝΤΖΗΣ 

-♦- 

Αριθ. 6392 (16) 

Έγκριση του Οργανισμού Εσωτερικής Υπηρεσίας Κοινότητας Καστρακίου 
Ν. Φωκίδας. 

Ο ΝΟΜΑΡΧΗΣ ΦΩΚΙΔΑΣ 

Έχοντας υπόψη: 

1. Τις διατάξεις των άρθρων: 

α) 12 του Ν. 1188/1981 «περί κυρώσεως του κώδικος περί καταστά- 
σεως προσωπικού Οργανισμών Τοπ. Αυτοδιοίκησης», και 
β) 164 του Π.Δ. 323/89. 

2. Την 2 από 26.5.1992 σύμφωνη γνωμοδότηση του Υπηρεσιακού 
Συμβουλίου του άρθρου 14 του Ν. 1586/86. 

3. Την 9 από 20.2.92 απόφαση του κοινοτικού συμβουλίου Καστρακίου 
για την ψήφιση του Οργανισμού Εσωτερικής Υπηρεσίας αυτής. 

4. Όλα τα στοιχεία του φακέλου, αποφασίζουμε: 

1. Εγκρίνουμε την 9 από 20.2.92 απόφαση του κοινοτικού συμβουλίου 
Καστρακίου «για την ψήφιση του Οργανισμού Εσωτερικής Υπηρεσίας» της 
Κοινότητας που έχει ως εξής: 

ΔΙΑΡΘΡΩΣΗ: Η υπηρεσία της Κοινότητας διαρθρούται ως εξής: 
ΓΡΑΜΜΑΤΕΙΑ: Αυτή περιλαμβάνει τις κατωτέρω θέσεις 
1. Κατηγορία ΔΕ 
α) Κλάδος ΔΕΙ Διοικητικού 
Μία (1) θέση με βαθμούς Γ-Α 

Και ως προς τις αρμοδιότητες της Γραμματείας, του Προϊσταμένου της 
Γραμματείας και προσόντα διορισμού του προσωπικού όπως αυτά (αναγρά¬ 
φονται στην αριθμ. 9/1992 απόφαση του Κοινοτικού Συμβουλίου της Κοι¬ 
νότητας Καστρακίου και σύμφωνα με τις διατάξεις του Νόμου 1586/86. 

Η απόφαση αυτή να δημοσιευθεΐ στην Εφημερίδα της Κυβερνήσεως. 

Άμφισσα, 24 Ιουνίου 1992 

Ο Νομάρχης 
ΔΗΜ. ΚΟΝΙΣΤΗΣ 

-φ- 

Αριθ. 6393 (17) 

Υπαγωγή του προσωπικού της κοιν. Αγ. Γεωργίου Ν. Φωκίδας στις δ/ξεις 
του Ν. 1188/81. 

0 ΝΟΜΑΡΧΗΣ ΦΩΚΙΔΑΣ 

Με την 6393/24.6.1992 απόφαση του Νομάρχη Φωκίδας που εκδό- 
θηκε βάσει των διατάξεων του άρθρου 3 του Ν. 1188/81 και τη 2 από 

26.5.92 σύμφωνη γνωμοδότηση του Υπηρεσιακού Συμβουλίου του άρθρου 
14 παρ. 9 του Ν. 1586/86 υπάγεται το προσωπικό της Κοινότητας Αγ. 
Γεωργίου στις διατάξεις του α' μέρους του βιβλίου του Ν. 1188/81. 

Άμφισσα, 24 Ιουνίου 1992 

Ο Νομάρχης 
ΔΗΜ. ΚΟΝΙΣΤΗΣ 


φεται ατελώς εις τα βιβλία μεταγραφών του Υποθηκοφυλακείου Ν. Ζίχνης 
μερίμνη της Κοινότητας. 

Σέρρες, 23 Ιουνίου 1992 

Με εντολή Νομάρχη 
Η Διευθύντρια Γεωργίας 
Ι.Η. ΓΑΒΡΙΗΛΙΔΟΥ 


♦ 


♦ 


Αριθ. 9147 (18) 

Μεταβίβαση κυριότητας οικοπέδου και άλλων κοινοχρήστων εκτάσεων 
στην Κοινότητα Σκοπιάς Νομ. Σερρών. 

Ο ΝΟΜΑΡΧΗΣ ΣΕΡΡΩΝ 

Έχοντας υπόψη: 

1. Τις διατάξεις των άρθρων 1 και 5 του Ν. 3200/55 «περί διοικητικής 
αποκεντρώσεως», όπως συμπληρώθηκαν με τις διατάξεις των άρθρων 1 
και 4 του Ν.Δ. 532/70 «περί συμπληρώσεως των διατάξεων περί διοικητι¬ 
κής αποκεντρώσεως». 

2. Το Β.Δ. 709/70 «περί καθορισμού των διατηρουμένων υπέρ του 
Υπουργού και των Περιφερειακών Αρχών διανομαρχιακού επιπέδου αρμο¬ 
διοτήτων επί θεμάτων του Υπουργείου Γεωργίας». 

3. Το Β.Δ. 347/71 «περί των παρά ταις Περιφερειακαίς Υπηρεσίαις το 
Υπουργείου Εθνικής Οικονομίας επί θεμάτων Γεωργίας Συμβουλίων». 

4. Τις διατάξεις του άρθρου 164 του Αγροτικού Κώδικα. 

5. Την αριθ. ΕΣ/1533/90 απόφασή μας, με την οποία ανατέθηκαν ορι¬ 
σμένα από τα καθήκοντά μας στον Δ/ντή Γεωργίας. 

6. Τα κτηματολογικά στοιχεία της οριστικής διανομής και ρυμοτομίας 
του συνοικισμού Σκοπιάς, αποφασίζουμε: 

Μεταβιβάζουμε κατά πλήρη νομή και κυριότητα στο νομικό πρόσωπο 
της Κοινότητας Σκοπιάς τις παρακάτω εκτάσεις του συνοικισμού: 


Αριθμός οικοπέδων Έκταση μ.τ. Παρατηρήσεις 

και άλλων χώρων 


1) 

83 

0730 


2) 

1 

0944 

πρανές 

3) 

34 

5663 

πρανές 

4) 

70 

0288 

κτίριο πολλαπλών 
χρήσεων 

5) 

72 

0650 

Κοινότητα 

6) 

73 

2497 

πρανές 

7) 

99 

0800 

ρεύμα 

8) 

109 

0776 

ρεύμα 

9) 

110 

7881 

άλσος 

10) 

122 

0290 

πάρκο 

Π) 

143 

0145 

χέρσο 

12) 

179 

0172 

χέρσο 

13) 

180 

0010 

χέρσο 

14) 

181 

0016 

χέρσο 

15) 

182 

0358 

χέρσο 

16) 

183 

0009 

χέρσο 

17) 

184 

0078 

χέρσο 

18) 

185 

0019 

χέρσο 


Για τα παραπάνω οικόπεδα και άλλους χώρους η Κοινότητα Σκοπιάς 
αποκτά τη νομή και κυριότητα, χωρίς να καταβάλλει τίμημα ή άλλη αποζη¬ 
μίωση. 

Η απόφαση αυτή επέχει θέση οριστικού τίτλου κυριότητας και μεταγρά- 


ΔΙΟΡΘΩΣΕΙΣ ΣΦΑΛΜΑΤΩΝ 

(19) 

Στη Φ.41/444/1.6.1992 απόφαση του Υφυπουργού Υγείας, Πρόνοιας 
και Κοινωνικών Ασφαλίσεων «αύξηση συντάξεων και εισφορών του Ταμείου 
Νομικών», που δημοσιεύθηκε στο ΦΕΚ 386/Β’/12.6.1992, γίνονται οι 
εξής διορθώσεις: 

Στη σελίδα 3655 στήλη Β' στην 6η σειρά της παρ. 1 του άρθρου 2 της 
απόφασης, αντί του εσφαλμένου «Φ.41702/12.6.86» γράφεται το ορθό 
«Φ.41/702/12.6.86». 

Στη σελίδα 3655, στήλη Β, στην 3η σειρά της παρ. 3 του άρθρου 2 της 
απόφασης, αντί του εσφαλμένου «αυξάνεται» γράφεται το ορθό «αυξάνο¬ 
νται». 

(Από το Υπ. Υγείας, Πρόνοιας και Κοιν. Ασφαλίσεων) 

-♦- 


( 20 ) 


Στη Φ.60/1230/4.5.1992 απόφαση του Υφυπουργού Υγείας, Πρό¬ 
νοιας και Κοινωνικών Ασφαλίσεων, που δημοσιεύθηκε στο ΦΕΚ 378/Β - / 
9.6.1992, γίνονται οι παρακάτω διορθώσεις: 

α) Στον πρώτο στίχο του προοιμίου το εσφαλμένο «Ν.Δ. 4577/1955» 
στο ορθό «Ν.Δ. 4577/1966». 

β) Στον τρίτο στίχο της παρ. 1 της απόφασης, το εσφαλμένο «ένερξη» στο 
ορθό «έναρξη». 

γ) Στον έβδομο στίχο της παρ. 1 το εσφαλμένο «θε» στο ορθό «θα». 

δ) Στον ένατο στίχο της παρ. 1 το εσφαλμένο «προσαυξένονται» στο ορθό 
«προσαυξάνονται». 

ε) Η λέξη «χιλιάδων» μεταξύ του έκτου και του εβδόμου στίχου της παρ. 
2 της απόφασης, απαλείφεται. 

(Από το Υπ. Υγείας, Πρόνοιας και Κοιν. Ασφαλίσεων) 

-♦- 


( 21 ) 


Στην 16549/21.5.90 απόφαση της Νομάρχου Χαλκιδικής για σύσταση 
της «Σχολικής Επιτροπής Δήμου Πολυγύρου», που δημοσιεύθηκε στο ΦΕΚ 
15/Β'/21.1.1991, διορθώνεται όπου αναφέρεται εσφαλμένα «Τ.Ε.Π. Πο¬ 
λυγύρου» στο ορθό «Τ.Ε.Λ. Πολυγύρου». 

(Από τη Νομαρχία Χαλκιδικής) 

-♦- 


( 22 ) 

Στην 16546/8.1.91 απόφαση της Νομάρχου Χαλκιδικής για σύσταση 
Σχολικής επιτροπής με την επωνυμία «Ενιαία Σχολική Επιτροπή Νηπια¬ 
γωγείων Πολυγύρου», που δημοσιεύθηκε στο ΦΕΚ 62/Β'/14.2.ΐ991, 
διορθώνεται η παρ. γ' του άρθρου 3 από το λανθασμένο «Δ/ντή του 1ου Νη¬ 
πιαγωγείου Πολυγύρου» στο ορθό «Δ/ντή του 2ου Νηπιαγωγείου Πολυγύ¬ 
ρου». 

(Από τη Νομαρχία Χαλκιδικής) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


